Crunch the Band
Crunch the Band ass eng lëtzebuergesch Country-Rock-Band, déi 1992 gegrënnt gouf.

Bandgeschicht 

De Ferd Pavant (akustesch Gittar a Gesank) huet Crunch the Band Enn 1992 mat dräi Kolleegen, dem Jos Pletschet, dem Phonny Philippe an dem Roland Migeotte gegrënnt. Bis 1995 huet Crunch an där Formatioun gespillt.

Vun 1996 bis 2010 hat Crunch the Band verschidde Bandmemberen. D'Museker koumen all aus verschiddene Beräicher, wéi Rock, Jazz, Blues & Fusion. Dat Ganzt zesummegemixt huet dem Ferd Pavant no de "Crunch Sound" erginn. Hie wollt mat de Klischeeën iwwer d'Countrymusek opraumen an "e Genre vun New Country mat Jazz, Blues, Rock & Folk Afless" maachen, deen "an der haiteger US Amerikanesch Fachpress als Country Fusion bezeechent gëtt".

No enger forceierter Paus, koum Crunch The Band 2016 zeréck op d'Bün.

Repertoire (Auswiel) 
 Telephone Road
 Another Good Reason
 Fields of Gold
 Big Balls in Cowtown
 Livin' on Tulsa Time
 Proud Mary
 Knocking on Heaven's Door
 E klengt Wuert

Discographie 
 1993: Den 1.te Mee (Kassett)
 1994: Handle with Care (CD)

Museksgruppen zu Lëtzebuerg
Countrymusek